અમદાવાદ, 7 જાન્યુઆરી: મુખ્યમંત્રી આનંદીબેન પટેલે ઓર્ગેનિક ફાર્મિંગના ફલકને વિસ્તારી તેને આર્થિક ઉપાર્જનનું ક્ષેત્ર બનાવવા માટેની નેમ વ્યક્ત કરી હતી. કૃષિ અને સહકાર વિભાગ તથા મ્યુાનિસિપલ કોર્પોરેશનના સંયુક્ત ઉપક્રમે આજે સતત ત્રીજા વર્ષે યોજાઇ રહેલા ઓ.એન.જી.સી. અમદાવાદ ફ્લાવર શો-2015ને મુખ્ય મંત્રીએ ખુલ્લો મુક્યો હતો. મુખ્યમંત્રીએ ફ્લાવર શોના દરેક સ્ટોરની વ્યક્તિગત મુલાકાત લઇ ફુલો અને ફળોની વિગતોની જાત માહિતી મેળવી હતી.